OpenLLM-France/wikimedia huggingface dataset:
# Construccions de pedra seca XV

Les Construccions de pedra seca XV són una cabana de l'Albi (Garrigues) inclosa a l'Inventari del Patrimoni Arquitectònic de Catalunya.

## Descripció

Es tracta d'una cabana de pastors que s'utilitza com a aixopluc ocasional. Està feta amb grans pedres. Té un especial interès, ja que es considera que la seva volta és la major feta a tot el terme de l'Albi. Al seu interior hi ha una llar de foc, una taula de pedra i una menjadora pels animals.
Cal destacar a més a més, l'arc del llindar de la porta fet amb tres dovelles i els seus muntants. Anteriorment hi havia l'era al darrere, això fa pensar que en aquest habitacle hi passaven moltes temporades per a recollir les olives i després batre-ho tot. A la llinda de la porta hi ha una inscripció amb les dates d'inici i finalització de les obres: 1870-1879.

## Història

Durant la guerra civil (1936-1939) hi vivien una família de Barcelona que es dedicava a fer de sargaires.

## Referències

* 1 2 3 4 «Construccions de pedra seca XV». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Corvallis (Montana)

Corvallis és una concentració de població designada pel cens dels Estats Units a l'estat de Montana. Segons el cens del 2000 tenia 443 habitants.

## Demografia

Segons el cens del 2000, Corvallis tenia 443 habitants, 185 habitatges, i 120 famílies. La densitat de població era de 363,9 habitants per km².
Dels 185 habitatges en un 31,4% hi vivien nens de menys de 18 anys, en un 41,1% hi vivien parelles casades, en un 15,7% dones solteres, i en un 35,1% no eren unitats familiars. En el 29,2% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,83.
Per edats la població es repartia de la següent manera: un 26,9% tenia menys de 18 anys, un 8,6% entre 18 i 24, un 29,1% entre 25 i 44, un 19,6% de 45 a 60 i un 15,8% 65 anys o més.
L'edat mediana era de 35 anys. Per cada 100 dones de 18 o més anys hi havia 90,6 homes.
La renda mediana per habitatge era de 17.434 $ i la renda mediana per família de 27.344 $. Els homes tenien una renda mediana de 12.321 $ mentre que les dones 15.972 $. La renda per capita de la població era de 10.167 $. Aproximadament el 34,2% de les famílies i el 40,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Corvallis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Corvallis». American Fact Finder. Oficina del Cens dels Estats Units, 12-01-2010.
# Criptolobifèrides

Els criptolobifèrides (Cryptolobiferida) són un ordre de ctenòfors de las classe dels tentaculats.

## Taxonomia

L'ordre Cryptolobiferida inclou una sola família amb dos gèneres i dues espècies:
* Família Cryptolobatidae Ospovat, 1985
** Gènere Cryptolobata Moser, 1909
*** Cryptolobata primitiva Moser, 1909
** Gènere Lobocrypta Dawydoff, 1946
*** Lobocrypta annamita Dawydoff, 1946

## Referències

* ↑ «WoRMS - World Register of Marine Species - Cryptolobiferida». [Consulta: 3 desembre 2020].
* ↑ «WoRMS - World Register of Marine Species - Taxonomic tree». [Consulta: 3 desembre 2020].
# Criptohalita

La criptohalita és un mineral de la classe dels halurs. Rep el seu nom originàriament del grec κρυπτός, kryptos, "amagat, secret"; i άλς, als, "sal", en al·lusió a la seva barreja íntima amb salmiac, o sal amoniacal, en l'ocurrència de la localitat tipus.

## Característiques

La criptohalita és químicament hexafluorosilicat d'amoni de fórmula química (NH₄)₂SiF₆. És el dimorf de la bararita. Cristal·litza en el sistema isomètric. Forma crostes de cristalls tabulars de fins a 1 mm que s'interpenetren; també forma agregats, que poden ser mamil·lars, columnars, globulars o arborescents. La seva duresa a l'escala de Mohs és 2,5.
Segons la classificació de Nickel-Strunz, la criptohalita pertany a «03.CH - Halurs complexos, silicofluorurs» juntament amb els següents minerals: mal·ladrita, bararita, hieratita, demartinita i knasibfita.

## Formació i jaciments

La criptohalita es forma per sublimació volcànica, o a partir del foc en la crema de filons de carbó. Ha estat trobada a Alemanya, els Estats Units, l'Índia, Itàlia, Polònia, la República Txeca, Santa Helena i el Tajikistan.
Sol trobar-se associada amb altres minerals com: salmiac, bararita, sofre i seleni.

## Referències

* 1 2 3 4 «Cryptohalite» (en anglès). Mindat. [Consulta: 7 novembre 2015].
* 1 2 «Cryptohalite» (en anglès). Handbook of Mineralogy. Arxivat de l'original el 16 de juliol 2012. [Consulta: 27 març 2017].
# Costa Malabar

Costa Malabar és el nom donat pels europeus a tota la costa del sud-oest de l'Índia, pràcticament entre Goa i el Cap Comorin, incloent la regió de Malabar que formava la part sud de la costa. De vegades s'estenia fins i tot fins a Bombai. La seva longitud arribava a 845 km seguint tota la costa a la mar d'Aràbia i cap a l'interior fins als Ghats Occidentals. Molts llocs històrics corresponen a la regió: Calicut, Cochin, Cannanore, Tellycherry, centres comercials i bases europeus durant segles. La costa va acollir a àrabs (moppiles), perses (parsis), jueus (anomenats jueus de Cochin) i cristians de Malabar (anomenats nasranis sírio malabars).
# Copiula fistulans

Copiula fistulans és una espècie de granota de la família Microhylidae que viu a Papua Nova Guinea.
Està amenaçada d'extinció per la pèrdua del seu hàbitat natural.

## Referències

* Richards, S. & Allison, A. 2004. Copiula fistulans. Llista Vermella d'Espècies Amenaçades de la UICN 2006. Consulta: 27 d'abril del 2008.
# Ctenomys bergi

Ctenomys bergi és una espècie de mamífer rosegador de la família dels ctenòmids. És endèmic de la província de Córdoba (Argentina). El seu hàbitat natural són les dunes de sorra i, possiblement, els herbassars que s'hi troben. Està amenaçada per la vulnerabilitat del seu hàbitat.
Aquest tàxon fou anomenat en honor de l'entomòleg i naturalista argentí Frederico Guillermo Carlos Berg.

## Referències

* ↑ Bidau, C.; Lessa, E.; Ojeda, R. Ctenomys bergi. UICN 2008. Llista Vermella d'espècies amenaçades de la UICN, edició 2008, consultada el 27 gener 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 39. ISBN 978-0801893049.
# Curse of the Sea Rats

Curse of the Sea Rats és un videojoc de plataformes i d'acció en 2,5D de l'empresa catalana Petoons Studio, va sortir a la venda el 6 d'abril de 2023 per les plataformes PlayStation 4, PlayStation 5, Switch, Xbox One, Xbox X/S, Steam i per a PC. El joc està disponible en català.

## Sinopsi

Quatre presoners de guerra de l'Imperi Britànic són transformats en rates el 1777 a les costes d'Irlanda per culpa d'una bruixa pirata. Hauran de caçar-la i derrotar seva tripulació per poder desfer l'encanteri i tornar als seus cossos originals.

## Jugabilitat

Curse of the Sea Rats és un videojoc de plataformes i d'acció en 2,5D amb centenars de pantalles que es poden anar descobrint de forma no lineal. Disposa de modes per a un i fins a quatre jugadors de forma simultània. Té una història superior a les 12 hores.

## Requisits del sistema
### Mínim

* Sistema operatiu: Windows 10
* Processador: Intel Core 2 Duo E8400 o AMD Phenom II X2 550
* Memoria RAM: 4 GB
* Gràfica: NVIDIA GeForce GT 730, 2 GB o AMD Radeon HD 6670, 1 GB

### Aconsellables

* Sistema operatiu: Windows 10
* Processador: Intel Core i3-2100 o AMD FX-4350
* Memoria RAM: 4 GB
* Gràfica: NVIDIA GeForce GTX 460, 1 GB o AMD Radeon HD 6870, 1 GB

## Referències

* 1 2 «Curse of the Sea Rats» (en anglès). pqube. Arxivat de l'original el 2023-01-27. [Consulta: 28 gener 2023].
* 1 2 «Curse of the Sea Rats» (en anglès). Steam. [Consulta: 28 gener 2023].
* ↑ «Curse of the Sea Rats» (en anglès). Petoons. [Consulta: 28 gener 2023].

## Enllaços externs

* Web oficial del joc (anglès)
* Web oficial de la companyia Petoons Studio (català)
# Cursed (sèrie de televisió)

Maleïda (títol original en anglès, Cursed) és una sèrie de televisió web estatunidenca de drama i fantasia, basada a la novetat homònima de Frank Miller i Tom Wheeler. La sèrie es va estrenar el 17 de juliol de 2020 a Netflix.
Netflix va descriure la sèrie com una «història de creixement amb temes que ens són familiars del nostre temps: la destrucció del món natural, el terror religiós, la guerra sense sentit i trobar el coratge per a enfrontar-se a l'imposible».

## Temporades

| Temporada | Temporada | Episodis | Emissió a EUA | Emissió a EUA |
| Temporada | Temporada | Episodis | Estrena | Final |
| | Primera temporada | 10 | 17 de juliol de 2020 (2020-07-17) | 17 de juliol de 2020 (2020-07-17) |

## Personatges i intèrprets

* Nimue / Wolf Blood Witch (temporada 1-en progrés), interpretada per Katherine Langford.
* Arthur (temporada 1-en progrés), interpretat per Devon Terrell.
* Merlí (temporada 1-en progrés), interpretat per Gustaf Skarsgård.
* Weeping Monk / Lancelot (temporada 1-en progrés), interpretat per Daniel Sharman.
* Uther Pendragon (temporada 1-en progrés), interpretat per Sebastian Armesto.
* Pym (temporada 1-en progrés), interpretat per Lily Newmark.
* Morgana (temporada 1-en progrés), interpretada per Shalom Brune-Franklin.
* Green Knight / Gawain (temporada 1-en progrés), interpretat per Matt Stokoe.
* Lancia Rossa (temporada 1-en progrés), interpretada per Bella Dayne.
* Father Carden (temporada 1), interpretat per Peter Mullan.

## Referències

* ↑ Wiseman, Wiseman. «Netflix’s Arthurian Legend Series ‘Cursed' Adds ‘Humans' & ‘Troy: Fall Of A City’ Star Bella Dayne» (en anglès). Deadline Hollywood, 05-08-2019. [Consulta: 5 agost 2019].
* ↑ «Frank Miller's Cursed Reveals First Trailer, Netflix Premiere Date» (en anglès). [Consulta: 18 juny 2020].
* ↑ «'13 Reasons Why's Katherine Langford To Star In Netflix’s Arthurian Series 'Cursed'; Zetna Fuentes To Direct» (en anglès). Deadline Hollywood, 12-09-2018. [Consulta: 12 setembre 2018].
# Cuba (Nou Mèxic)

Cuba és un poble dels Estats Units a l'estat de Nou Mèxic. Segons el cens del 2000 tenia 590 habitants.

## Demografia

Segons el cens del 2000, Cuba tenia 590 habitants, 222 habitatges, i 152 famílies. La densitat de població era de 179,4 habitants per km².
Dels 222 habitatges en un 38,3% hi vivien nens de menys de 18 anys, en un 43,7% hi vivien parelles casades, en un 18,9% dones solteres, i en un 31,1% no eren unitats familiars. En el 29,3% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,24.
Per edats la població es repartia de la següent manera: un 33,2% tenia menys de 18 anys, un 7,8% entre 18 i 24, un 23,9% entre 25 i 44, un 21,9% de 45 a 60 i un 13,2% 65 anys o més.
L'edat mediana era de 32 anys. Per cada 100 dones de 18 o més anys hi havia 95 homes.
La renda mediana per habitatge era de 21.538 $ i la renda mediana per família de 26.250 $. Els homes tenien una renda mediana de 26.667 $ mentre que les dones 17.000 $. La renda per capita de la població era d'11.192 $. Aproximadament el 36,5% de les famílies i el 41,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cuba». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Cuba». American Fact Finder. Oficina del Cens dels Estats Units, 12-01-2010.
Viccionari
# Cuba (desambiguació)

«Cuba» té aquests significats:
* Geografia:
** Cuba, illa del Carib
*** República de Cuba, estat del Carib.
** Cuba (Portugal), poble i seu del municipi homònim a l'Alentejo (Portugal)
** La Cuba, poble de la província de Terol.
** Cuba (Alabama)
** Cuba (Illinois)
** Cuba (Kansas)
** Cuba (Missouri)
** Cuba (Nou Mèxic)
** Cuba (Nova York)
** Cuba City, població dels Estats Units a l'estat de Wisconsin.
* Biografies:
** Cuba Gooding Jr. (1968, Bronx, Nova York), actor i productor estatunidenc.
Viccionari
# Cuba (Kansas)

Cuba és una població dels Estats Units a l'estat de Kansas. Segons el cens del 2000 tenia 231 habitants.

## Demografia

Segons el cens del 2000, Cuba tenia 231 habitants, 110 habitatges, i 72 famílies. La densitat de població era de 297,3 habitants per km².
Dels 110 habitatges en un 23,6% hi vivien nens de menys de 18 anys, en un 58,2% hi vivien parelles casades, en un 5,5% dones solteres, i en un 34,5% no eren unitats familiars. En el 33,6% dels habitatges hi vivien persones soles el 21,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,67.
Per edats la població es repartia de la següent manera: un 19% tenia menys de 18 anys, un 5,6% entre 18 i 24, un 21,6% entre 25 i 44, un 24,2% de 45 a 60 i un 29,4% 65 anys o més.
L'edat mediana era de 47 anys. Per cada 100 dones de 18 o més anys hi havia 94,8 homes.
La renda mediana per habitatge era de 28.333 $ i la renda mediana per família de 37.292 $. Els homes tenien una renda mediana de 24.375 $ mentre que les dones 17.857 $. La renda per capita de la població era de 17.103 $. Entorn del 3,1% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cuba». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Cuba». American Fact Finder. Oficina del Cens dels Estats Units, 12-01-2010.
Viccionari
# Cypholepis

Cypholepis és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Cypholepis yemenica (Schweinf.) Chiov.
# Cyphoma gibbosum

El cargol llengua de flamenc (Cyphoma gibbosum) és una espècie de gastròpode marí de la família Ovulidae. Són mol·luscs bentònics i carnívors que s'alimenten principalment de coralls tous i gorgònies. L'abans espècie independent Cyphoma signatum va establir-se com a sinònim de Cyphoma gibbosum.

## Descripció

La closca té forma de fus allargat amb un eixamplament al mig i els llavis gruixuts. Presenta un color ataronjat brillant exceptuant la zona dorsal. La coloració de la closca només s'observa quan l'animal es troba completament a l'interior d'aquesta, ja que generalment està coberta pel mantell. L'obertura presenta la mateixa llargada que la resta de la closca i sense dents als llavis. El mantell és de color ataronjat i presenta taques irregulars d'un color taronja més fosc amb les vores negres. El peu del gasteròpode presenta línies perpendiculars de color negre. Els cargols llengua de flamenc són animals dioics malgrat que no presenten diferències en la morfologia externa entre mascles i femelles. Presenten larves planctotròfiques. Poden arribar a fer fins a 5 cm de longitud.

## Ecologia

Els adults són dioics i es són atrets per feromones deixades per la mucositat d'altres organismes. S'alimenten de coralls tous i gorgònies, als eixos dels quals les femelles dipositen les postes. Aquestes postes segueixen cicles lunars i les femelles poden realitzar vàries postes en un mateix cicle.
Els seus depredadors naturals són el peix globus, el Lachnolaimus maximus i la llagosta vermella de Califòrnia. Es creu que el mantell del gasteròpode té un mal gust pels depredadors. El cargol llengua de flamenc ha esdevingut difícil de veure per l'alta pressió que rep per part de turistes i submarinistes.

## Galeria

* Closques
* Menjant-se una gorgònia
* Closques
* Damunt una gorgònia.
* Cyphoma signatum

## Referències

* ↑ «Cyphoma gibbosum (Linnaeus, 1758)» (en anglès). WoRMS - World Register of Marine Species. [Consulta: 26 gener 2019].
* 1 2 3 Redfern, C. «Bahamian seashells: 1161 species from Abaco, Bahamas». Bahamian Seashells, Inc, 2013.
* 1 2 Vayssière, A. Recherches zoologiques et anatomiques sur les mollusques de la famille des cypraeidés.. Marseille,: Imprimerie municipale,, 1923..
* ↑ «Cyphoma signatum Pilsbry & McGinty, 1939» (en anglès). WoRMS - World Register of Marine Species. [Consulta: 26 gener 2019].
* ↑ Rosenberg, G.; Moretzsohn, F.; García, E.F. «Gastropoda (Mollusca) of the Gulf of Mexico» (en anglès) p. 579-699. Texas A&M Press, 2009. [Consulta: 26 gener 2019].
* ↑ 1832-1912., García Cubas, Antonio,. Catálogo ilustrado de moluscos gasterópodos del Golfo de México y Mar Caribe. México: UNAM, Instituto de Ciencias del Mar y Limnología, 2004. ISBN 9703214878.
* ↑ «Flamingo Tongue Snail (Cyphoma gibbosum)». [Consulta: 26 gener 2019].
# Cyphomyrus discorhynchus

Cyphomyrus discorhynchus (també anomenat chipuma-mabwe o peix lloro Zambezi) és un peix d'aigua dolça africà, una espècie monotípica de «peix elefant» de la família dels mormírids.
Es pot trobar en diversos sistemes hídrics de Sud-àfrica i juntament amb les subespècies de Hyperopisus, al llarg del Nil-Sudan.

## Morfologia

Pot aconseguir una grandària de 31 cm.
Posseeix un cerebel (o mormyrocerebellum) de gran mida i un cervell de mida proporcional al cos comparable al dels humans, relacionat probablement amb la interpretació de senyals bioeléctriques.
A més, els canals semicirculars de l'oïda interna tenen una estructura inusual i estan relacionats amb la presència d'una bufeta plena de gas completament separada de la bufeta natatoria.

## Estat de conservació

D'acord amb la UICN, el seu estat de conservació pot catalogar-se en la categoria de «risc mínim (LC o LR/lc)».

## Referències

* ↑ Skelton, 2001.
* ↑ Ooi, 1983.
* ↑ Stiassny, 2008.
* ↑ Taverne, 1969.
* ↑ Nelson, 2006.
* ↑ Helfman, 2009.
* ↑ Greenwood, 1998.
* ↑ Llista Vermella de la UICN

## Bibliografia

* Greenwood, P.H.; Wilson, M.V.. Mormyridaes (en anglès). San Diego: Academic Press, 1998 (Encyclopedia of Fishes). ISBN 0-12-547665-5.
* Helfman, Gene S.; Collete, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009. ISBN 978-14-0512-494-2.
* Nelson, Joseph S. Fishes of the World. 3º (en anglès). Nova York: John Wiley and Sons, 1994, p. 600.
* Ooi, Jin-Bee. Natural Resources in Tropical Countries. NUS Press, 1983. ISBN 978-99-7169-063-2.
* Skelton, Paul Harvey. A complete guide to the freshwater fishes of Southern Africa. Sud-àfrica: Struik Publishers, 2001. ISBN 978-18-6872-643-1.
* Stiassny, Melanie L. J.; Teugels, Guy G.; Hopkins, Carl. Poissons d'eaux douces et saumâtres de basse Guinée, ouest de l'Afrique centrale (en francès). 1-42. IRD Editions, 2008, p. 799. ISBN 978-27-0991-620-2.
* Taverne, Louis. Étude Ostéologique des genres Boulengeromyrus Taverne et Géry, Genyomyrus Boulenger, Petrocephalus Marcusen (Pisces Mormyriformes) (en francès). 174. IRD Editions, 1969, p. 1-85 (Musee Royal de l'Afrique Centrale Annales Series IN-8 - Tervuren). ISBN 978-27-0991-620-2. ISSN 0378-0953

## Enllaços externs

* Cyphomyrus discorhynchus. (en Fishbase)
# Cyphocharax vexillapinnus

Cyphocharax vexillapinnus és una espècie de peix de la família dels curimàtids i de l'ordre dels caraciformes.

## Morfologia

* Els mascles poden assolir 6,3 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Amazones.

## Referències

* ↑ Fowler H. W. 1906. Further knowledge of some heterognathus fishes. Part I. Proc. Acad. Nat. Sci. Phila. v. 58. 293-351.
* ↑ Vari, R. P. 1992. Systematics of the neotropical Characiform genus Cyphocharax Fowler (Pisces, Ostariophysi). Smithson. Contrib. Zool. Núm. 529: i-iv + 1-137.
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.
* Vari, R. P. 1983: Phylogenetic relationships of the families Curimatidae, Prochilodontidae, Anostomidae, and Chilodontidae (Pisces: Characiformes). Smithsonian Contributions to Zoology Núm. 378: i-iii + 1-60.
* Vari, R. P. 1988: The Curimatidae, a lowland neotropical fish family (Pisces: Characiformes); distribution, endemism, and phylogenetic biogeography. Proceedings of a workshop on Neotropical distribution patterns. 343-377.
* Vari, R. P. 1989: A phylogenetic study of the neotropical characiform family Curimatidae (Pisces: Ostariophysi). Smithsonian Contributions to Zoology No. 471: i-iv + 1-71.
* Vari, R. P. 1992: Systematics of the neotropical characiform genus Curimatella Eigenmann and Eigenmann (Pisces, Ostariophysi), with summary comments on the Curimatidae. Smithsonian Contributions to Zoology Núm. 533: i-iii + 1-48.
* Venere, P.C. i P.M. Galetti, 1989. Chromosome evolution and phylogenetic relationships of some neotropical Characiformes of the family Curimatidae. Brasil. J. Genet. 12:17-25.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB
# Cutro

Cutro és una localitat d'Itàlia de la província de Crotona, regió de Calabria, amb 10.176 habitants el 2008.

## Persones il·lustres

* Leonardo da Cutro, jugador d'escacs del segle xvi

## Referències

* ↑ «Població a 1 de gener de 2008». Arxivat de l'original el 2010-06-20. [Consulta: 1r octubre 2019].